CELEX: 32001R1455
Language: ro
Date: 2001-06-28 00:00:00
Title: Regulamentul (CE) nr. 1455/2001 al Consiliului din 28 iunie 2001 de modificare a Regulamentului (CE) nr. 1254/1999 privind organizarea comună a pieței în sectorul cărnii de vită și mânzat

03/Volumul 38
            
            
               RO
            
            
               Jurnalul Ofícial al Uniunii Europene
            
            
               197
            
         32001R1455
   
               L 198/58
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1455/2001 AL CONSILIULUI
   
   din 28 iunie 2001
   de modificare a Regulamentului (CE) nr. 1254/1999 privind organizarea comună a pieței în sectorul cărnii de vită și mânzat
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 37,
   având în vedere propunerea Comisiei,
   având în vedere avizul Parlamentului European (1),
   întrucât:
   
               (1)
            
            
               Pentru a permite menținerea activităților tradiționale de creștere a bovinelor, Regulamentele (CE) nr. 1452/2001 (2), (CE) nr. 1453/2001 (3) și (CE) nr. 1454/2001 ale Consiliului (4) privind măsurile specifice referitoare la anumite produse agricole pentru departamentele franceze de peste mări, Insulele Azore și Madeira și respectiv Insulele Canare, prevăd introducerea de limite specifice privind numărul de animale eligibile pentru prime speciale, prime pentru vaci care alăptează și prime de sacrificare.
            
         
               (2)
            
            
               Anexa I la Regulamentul (CE) nr. 1254/1999 (5) stabilește plafoane regionale pentru fiecare stat membru în ceea ce privește primele speciale. Anexa II la regulamentul menționat anterior stabilește plafoanele naționale în ceea ce privește primele pentru vaci care alăptează. Aceste plafoane nu trebuie să aducă atingere introducerii limitelor specifice menționate anterior. În consecință, ar trebui să se stipuleze, începând din acest moment, că, în cazul Franței, Portugaliei și Spaniei, aceste plafoane urmează să includă subplafoane bazate pe numărul de prime plătite, pentru un an de referință, producătorilor din departamentele franceze de peste mări, din Insulele Azore și Medeira și Insulele Canare și destinate exclusiv producătorilor din regiunile menționate anterior. Restul de animale eligibile până la atingerea limitelor specifice pentru primele speciale și primele pentru vaci care alăptează, introduse de Regulamentele (CE) nr. 1452/2001, (CE) nr. 1453/2001 și (CE) nr. 1545/2001, urmează să fie adăugate celor din anexele I și II la Regulamentul (CE) nr. 1254/1999,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 1254/1999 se modifică după cum urmează:
   
               1.
            
            
               Anexa I se înlocuiește cu textul din Anexa I la prezentul regulament.
            
         
               2.
            
            
               Anexa II se înlocuiește cu textul din Anexa II la prezentul regulament.
            
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Luxemburg, 28 iunie 2001.
      
         
            Pentru Consiliu
         
         
            Președintele
         
         B. ROSENGREN
         
      
   
   
      (1)  Aviz emis la 14 iunie 2001 (nepublicat încă în Jurnalul Oficial).
   
      (2)  JO L 198, 21.7.2001, p. 11.
   
      (3)  JO L 198, 21.7.2001, p. 26
   
   
      (4)  JO L 198, 21.7.2001, p. 45
   
   
      (5)  JO L 160, 26.6.1999, p. 21.
   ANEXA I
   PRIMĂ SPECIALĂ
   Plafoanele regionale ale statelor membre menționate la articolul 4 alineatul (4) din Regulamentul (CE) nr. 1254/1999
   
               Belgia
            
            
               235 149
            
         
               Danemarca
            
            
               277 110
            
         
               Germania
            
            
               1 782 700
            
         
               Grecia
            
            
               143 134
            
         
               Spania
            
            
               713 999 (1)
               
            
         
               Franța
            
            
               1 754 732 (2)
               
            
         
               Irlanda
            
            
               1 077 458
            
         
               Italia
            
            
               598 746
            
         
               Luxemburg
            
            
               18 962
            
         
               Țările de Jos
            
            
               157 932
            
         
               Austria
            
            
               423 400
            
         
               Portugalia
            
            
               175 075 (3)
               
            
         
               Finlanda
            
            
               250 000
            
         
               Suedia
            
            
               250 000
            
         
               Regatul Unit
            
            
               1 419 811 (4)
               
            
         
      (1)  Fără a aduce atingere normelor specifice prevăzute de Regulamentul (CE) nr. 1454/2001 al Consiliului din 28 iunie 2001 privind măsurile specifice referitoare la anumite produse agricole pentru Insulele Canare și de abrogare a Regulamentului (CE) nr. 1601/92 (Poseican) (JO L 198, 21.7.2001, p. 45).
   
      (2)  Fără a aduce atingere normelor specifice prevăzute de Regulamentul (CE) nr. 1452/2001 al Consiliului din 28 iunie 2001 de introducere a unor măsuri specifice pentru anumite produse agricole din departamentele franceze de peste mări, de modificare a Directivei 72/462/CEE și de abrogare a Regulamentelor (CEE) nr. 525/77 și (CEE) nr. 3763/91 (Poseidom) (JO L 198, 21.7.2001, p. 11).
   
      (3)  Fără a aduce atingere normelor specifice prevăzute de Regulamentul (CE) nr. 1453/2001 al Consiliului din 28 iunie 2001 privind măsurile specifice referitoare la anumite produse agricole pentru Insulele Azore și Madeira și de abrogare a Regulamentului (CEE) nr. 1600/92 (Poseima) (A se vedea p. 26 din prezentul Jurnal Oficial).
   În afară de programul de extensificare prevăzut de Regulamentul (CE) 1017/94 al Consiliului din 26 aprilie 1994 privind conversia unor terenuri din Portugalia destinate în prezent culturilor arabile în terenuri destinate creșterii extensive de vite (JO L 112, 3.5.1994, p. 2). Regulament modificat ultima dată prin Regulamentul (CE) nr. 1461/95 (JO L 144, 28.6.1995, p. 4.).
   
      (4)  Acest plafon se majorează temporar de la 100 000 de capete la 1 519 811 capete până la data la care animalele vii cu vârsta mai mică de șase luni pot fi exportate.
   ANEXA II
   PRIMĂ PENTRU VACILE CARE ALĂPTEAZĂ
   Plafoanele naționale menționate la articolul 7 alineatul (2) din Regulamentul (CE) nr. 1254/1999 aplicabile de la 1 ianuarie 2000
   
               Belgia
            
            
               394 253
            
         
               Danemarca
            
            
               112 932
            
         
               Germania
            
            
               639 535
            
         
               Grecia
            
            
               138 005
            
         
               Spania (1)
               
            
            
               1 441 539
            
         
               Franța (2)
               
            
            
               3 779 866
            
         
               Irlanda
            
            
               1 102 620
            
         
               Italia
            
            
               621 611
            
         
               Luxemburg
            
            
               18 537
            
         
               Țările de Jos
            
            
               63 236
            
         
               Austria
            
            
               325 000
            
         
               Portugalia (3)
               
            
            
               277 539
            
         
               Finlanda
            
            
               55 000
            
         
               Suedia
            
            
               155 000
            
         
               Regatul Unit
            
            
               1 699 511
            
         
      (1)  În afară de plafonul specific prevăzut la articolul 5 alineatul (3) din Regulamentul (CE) nr. 1454/2001 și de rezerva specifică prevăzută la articolul 2 din Regulamentul (CE) nr. 1017/94.
   
      (2)  În afară de plafonul specific prevăzut la articolul 9 alineatul (4) litera (b) din Regulamentul (CE) nr. 1452/2001.
   
      (3)  În afară de plafonul specific prevăzut la articolul 13 alineatul (3) și respectiv articolul 22 alineatul (3) din Regulamentul (CE) nr. 1453/2001.